ai4bharat/Pralekha huggingface dataset:
पंतप्रधान कार्यालय
हरियाणामध्ये सर छोटूराम यांच्या पुतळ्याचे पंतप्रधानांच्या हस्ते अनावरण
सोनपत येथे रेल्वे कोच कारखान्याच्या पुनर्विकासाची कोनशिला पंतप्रधानांच्या हस्ते
(नवी दिल्ली, 9 ऑक्टोबर 2018
पंतप्रधान नरेंद्र मोदी यांनी आज हरियाणा येथील रोहतक येथील सांपला गावाला भेट दिली. त्यावेळी दीनबंधू सर छोटूराम यांच्या पुतळ्याचे अनावरण त्यांनी केले. पंतप्रधानांनी रेल्वे कोच कारखान्याच्या पुनर्विकासाची कोनशिला सोनपत येथे ठेवली. एकदा का हे काम पूर्ण झाले की, उत्तर विभागातील रेल्वे कोच कारखान्याला दुरुस्ती आणि राखरखाव सोयी मोठ्या प्रमाणावर उपलब्ध होणार आहेत. हा कारखाना पुनर्बांधणी तंत्रज्ञान, आधुनिक यंत्रसामुग्री आणि मैत्रीपूर्ण पर्यावरण या आधारावर स्थापन होणार आहे.
याप्रसंगी बोलतांना पंतप्रधान म्हणाले की, चौधरी छोटूरामजी हे एक समाजसुधारक होते. त्यांनी भारताच्या विकासामध्ये महत्त्वाचा सहभाग दिला. वंचित आणि अत्याचाराविरोधात त्यांनी आवाज उठवला. पंतप्रधानांनी सांगितले की, रेल कोच पुनर्विकास कारखाना हा केवळ सोनपतच्या विकासामध्ये भागीदारी न होता संपूर्ण हरियाणा राज्याच्या विकासात सहभाग देईल. या विभागातील छोट्या उद्योजकांसाठी हा कारखाना लाभदायक ठरणार असून त्यामुळे तरुणांना रोजगार संधी उपलब्ध होतील.
पंतप्रधानांनी सर छोटूराम यांच्या दृष्टीकोनातून भारताचे विश्लेषण केले. त्यांनी भाक्रा धरणासंदर्भामध्ये माहिती सांगितली. शेतकऱ्यांना योग्य त्या किंमतीची तरतूद देण्यामध्ये सर छोटूराम यांचे विशेष योगदान असल्याचे आणि हे योगदान लक्षात घेऊन केंद्र सरकारने घेतलेली भूमिका पंतप्रधानांनी विशद केली.
आयुष्मान भारत योजनेच्या विकासाबद्दल बोलताना पंतप्रधान म्हणाले की, हरियाणा हे राज्य आयुष्मान भारत आरोग्य योजनेचा पहिला लाभकारी देणारे राज्य आहे. त्यांनी केवळ दोन आठवड्यामध्ये 50 हजार लोकांना या योजनेअंतर्गत लाभ मिळाल्याबद्दल समाधान व्यक्त केले.
‘बेटी बचाओ, बेटी पढाओ’ अंतर्गत मिळालेल्या यशस्वीतेचा पंतप्रधानांनी उल्लेख केला. जागतिक पातळीवर राष्ट्राला अभिमान वाटावा, अशी कामगिरी हरियाणामध्ये जन्मलेल्या मुलींनी क्रीडा विभागात केली असल्याचे पंतप्रधानांनी सांगितले. छोटूराम यांच्या कल्पनेतील भारत साकार करण्यात आम्ही प्रयत्नशील असून वेगाने उद्दिष्ट साध्य करत आहोत, असे पंतप्रधान म्हणाले.
B.Gokhale/P.Kor
पंतप्रधान कार्यालय
आयुष्मान भारत प्रधानमंत्री जन आरोग्य योजनेला तीन वर्षे पूर्ण झाल्याबद्दल पंतप्रधानांनी केले कौतुक
नवी दिल्ली, 23 सप्टेंबर 2021
पंतप्रधान श्री नरेंद्र मोदी यांनी आयुष्मान भारत प्रधानमंत्री जन आरोग्य योजना  या जगातील सर्वात मोठ्या आरोग्य सेवा योजनेला तीन वर्षे पूर्ण झाल्याबद्दल कौतुक केले आहे.
MyGovIndia ला दिलेल्या उत्तरात पंतप्रधान म्हणाले;
"गेल्या वर्षभरात आरोग्यसेवेचे महत्त्व अधिक स्पष्टपणे समजले आहे.
आमच्या नागरिकांसाठी उच्च दर्जाची आणि परवडणारी आरोग्यसेवा सुनिश्चित करण्याची आमची वचनबद्धता आहे. हा दृष्टिकोन साकारण्यासाठी आयुष्मान भारत PM-JAY महत्त्वाची आहे. #3YearsofPMJAY"
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
आर्थिक वर्ष 2023-24 साठीचा जून 2023 या महिन्यापर्यंतचा केंद्र सरकारच्या जमाखर्चाचा मासिक आढावा
नवी दिल्ली, 31 जुलै 2023
केंद्र सरकारच्या जून 2023 या महिन्यापर्यंतचा दरमहा जमा खर्च एकत्रित करण्यात आला असून त्यासंदर्भातील अहवाल प्रकाशित करण्यात आला आहे. या अहवालातील ठळक मुद्दे खालील प्रमाणे आहेत:-
केंद्र सरकारला जून 2023 पर्यंत 5,99,291 कोटी रूपये  प्राप्त झाले आहेत. यामध्ये करापोटी मिळालेला महसूल  4,33,620 कोटी रूपये, कराव्यतिरिक्तच्या महसूलापोटी मिळालेले 1,54,968 कोटी रूपये आणि कर्जाव्यतिरिक्तची भांडवली मिळकत म्हणून मिळालेले 10,703 कोटी रूपये यांचा समावेश आहे. या कर्जाव्यतिरिक्तच्या भांडवली मिळकतीपैकी 6,468 कोटी रूपये कर्जाच्या वसुलीतून मिळाले आहेत तर 4,235 कोटीं रुपयांची विविध भांडवली मिळकत झाली आहे. केंद्र सरकारने करातील वाट्याचे हस्तांतरण म्हणून राज्य सरकारांना आतापर्यंत, 2,36,560 कोटी रूपये दिले आहेत. मागील वर्षाच्या तुलनेत यावर्षीची ही रक्कम 93,785 कोटी रूपयांनी जास्त आहे.
केंद्र सरकारचा एकूण व्यय 10,50,661 कोटी रूपये  आहे. त्यापैकी महसूल खात्यातून झालेला खर्च 7,72,181 कोटी रूपये आणि भांडवल खात्यातील खर्च 2,78,480 कोटी रुपये आहे. एकूण महसुली खर्चापैकी, व्याज देण्यापोटी 2,43,705 कोटी रूपये तर प्रमुख अनुदानांच्या माध्यमातून 87,035 कोटी रूपये खर्च झाले आहेत.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 48
भारतीय निवडणूक आयोग
राष्ट्रपतीपदासाठी निवडणूक कार्यक्रम 2022 
नवी दिल्ली, 9 जून 2022
राष्ट्रपती रामनाथ कोविंद यांचा कार्यकाळ दि. 24 जुलै 2022 रोजी संपत आहे. भारतीय राज्यघटनेच्या कलम 62 नुसार, विद्यमान राष्ट्रपतींच्या कार्यकाळाची मुदत संपण्यापूर्वी नवीन राष्ट्रपतींची निवड प्रकिया पूर्ण करणे आवश्यक आहे.
राज्यघटनेतील कलम 324 सह राष्ट्रपती आणि उप-राष्ट्रपती निवडणूक कायदा, 1952 आणि राष्ट्रपती आणि उप-राष्ट्रपती निवडणूक नियम, 1974 नुसार निहीत केल्याप्रमाणे भारताच्या राष्ट्रपती कार्यालयासाठी होणा-या निवडणूक कार्यक्रमाची देखरेख, कार्यान्वयन आणि नियंत्रण याविषयी प्रक्रिया भारतीय निवडणूक आयोगाकडून निश्चित करण्यात आली आहे.S.Kakade/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
उपराष्ट्रपती कार्यालय
भारतातील तसेच जगभरातील सर्वांनीच आयुर्वेदाचा फायदा घेण्याचे उपराष्ट्रपतींचे आवाहन
परिणामकारक आरोग्य रक्षक पद्धती म्हणून काल सुसंगत राहण्यासाठी आयुर्वेदाने सतत सुधारणा करून घ्यायला हव्यात – उपराष्ट्रपती
नवी दिल्ली, 15 सप्टेंबर 2020
आयुर्वेदाचे सखोल ज्ञान वापरून कोविड-19 महामारीशी लढण्यासाठी प्रतिबंधात्मक उपचार पद्धती म्हणून वापर करण्याचे आवाहन उपराष्ट्रपती व्यंकय्या नायडू यांनी आज केले. आयुर्वेदात सांगितलेल्या नैसर्गिक उपाययोजनांच्या मदतीने आपली प्रतिकारशक्ती वाढवून विषाणूंशी लढा देता येईल असे ते म्हणाले.
भारतीय उद्योग परिसंस्था  यांच्या वतीने आयोजित 'प्रतिकारशक्तीसाठी आयुर्वेद' या विषयावर आधारित ऑनलाइन जागतिक आयुर्वेद शिखर परिषदेचे उद्घाटन करताना नायडू बोलत होते. आयुर्वेद ही फक्त औषधोपचार पद्धत नसून ते जीवनाचे तत्वज्ञान आहे , असेही ते म्हणाले.
आयुर्वेदाच्या उपचार पद्धती ज्यावर अवलंबून आहे त्या तत्वांबद्दल बोलताना नायडू म्हणाले, शरीराची आरोग्य यंत्रणा राखण्यासाठी नैसर्गिक घटक आणि शरीरातील त्रिदोष यांचा तोल सांभाळणे हे आयुर्वेदाचे मुख्य सूत्र आहे. प्रत्येकाची शारीरिक घडण एकमेवाद्वितीय असते आणि उपचारांना किंवा औषधाला मिळणारा प्रतिसाद हा व्यक्तीनुसार बदलतो.
परिणामकारक आरोग्यरक्षक यंत्रणा म्हणून आयुर्वेदाला सतत कालसुसंगत रहात विकसित होणे आवश्यक आहे, असे नमूद करत नवीन औषधांच्या चाचण्यांसाठी सरकार आणि खासगी क्षेत्राने एकत्र येऊन अत्याधुनिक संशोधन आणि विकास यंत्रणा उभारणे आवश्यक आहे असेही नायडू म्हणाले.
आयुर्वेदिक औषधांचे गुणधर्म आणि त्यांच्या वापरामुळे होणारे परिणाम यांचे वैज्ञानिक पद्धतीने योग्य दस्तऐवजीकरण करणे आवश्यक आहे, असे नमूद करतानाच नायडू यांनी भारतातील तसेच जगभरातील लोकांना आयुर्वेदाचा लाभ घेण्याचे आवाहन केले. पारंपारिक औषधी स्वस्त असतात आणि त्या लोकांना परवडू शकतात असेही नायडू म्हणाले.
आयुर्वेदाच्या वाढीसाठी, नवनवीन आयुर्वेदिक औषधे तयार होण्यासाठी अत्याधुनिक तंत्रज्ञानाचा फायदा घेणे आवश्यक आहे असा सल्ला नायडू यांनी दिला. आयुर्वेदाच्या क्षेत्रातील तज्ञांनी राष्ट्रीय संशोधन संस्था या सारख्या संस्थांशी संलग्न राहून आयुर्वेदात लोकप्रियता जगभरात कशी मिळेल या दिशेने काम करणे आवश्यक आहे असेही नायडू म्हणाले.
आपल्या पारंपारिक औषध उपचार पद्धतीत अजून जास्त संसाधनांचा वापर होणे आवश्यक आहे. विशेषतः आरोग्य क्षेत्रातील स्टार्टअपना प्रोत्साहन आणि पोषक वातावरण देऊन या उद्योगात पारंगतता मिळवण्यासाठी वेगवेगळे कार्यक्रम तयार करणे आवश्यक आहे त्यामुळे या क्षेत्रात निर्यातीलाही वाव मिळेल असे ते म्हणाले.
परराष्ट्र मंत्रालय आणि संसदीय कामकाज मंत्रालयाचे राज्यमंत्री व्ही. मुरलीधरन, CII अध्यक्ष थॉमस जॉन मुथूट, CII आयुर्वेद पॅनलचे सहसंचालक बेबी मॅथ्यू, आयुर्वेद उद्योगातील मान्यवर, आयुर्वेद असोसिएशनचे सभासद, आयुर्वेदिक डॉक्टर तसेच विद्यार्थ्यांनी या ऑनलाईन कार्यक्रमात भाग घेतला
B.Gokhale/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 352
उपराष्ट्रपती कार्यालय
देशातील क्रीडा संस्कृतीचे पुनरुज्जीवन करण्याचे उपराष्ट्रपतींचे आवाहन
अनन्यसाधारण खेळाडू उत्तम नेते सुद्धा होऊ शकतात – उपराष्ट्रपती
भारतातील क्रीडा क्षेत्राचे तातडीने पुनरुज्जीवन व्हावे, असे आवाहन उपराष्ट्रपती श्री एम वेंकैया नायडू यांनी केले आहे. ते म्हणाले की, चांगले आरोग्य आणि तणावमुक्त आयुष्यासाठी खेळ आणि क्रीडा किंवा योग किंवा कोणतीही शारीरिक क्रिया नागरिकांच्या दिनक्रमाचा अविभाज्य भाग बनला पाहिजे.
क्रीडा क्षेत्रातील सर्वोच्च कामगिरी करणाऱ्या विद्यापीठाचा प्रतिष्ठित मौलाना अबुल कलाम आझाद चषक पंजाब विद्यापीठाने सन 2020 मध्ये सलग दुसऱ्यांदा मिळविल्याबद्दल अभिनंदनात्मक भाषण करताना, शाळा आणि अन्य शिक्षण संस्थांनी कृतीशीलपणे क्रीडा आणि खेळांना प्रोत्साहन द्यावे, यावर त्यांनी भर दिला.
पंजाब विद्यापीठाच्या अधिकाऱ्यांना श्री नायडू यांनी सुचविले की, ट्रॉफीचा संदर्भ देताना संक्षिप्त रूप वापरू नये, नेहमीच मौलाना अबुल कलाम आझाद ट्रॉफी असाच उल्लेख करावा.
आपल्या देशात, विशेषतः तरुणांमध्ये जीवनशैलीच्या आजाराच्या वाढत्या घटनेबद्दल चिंता व्यक्त करताना उपराष्ट्रपती म्हणाले की, आपल्या तरुणांना आरोग्यदायी ऩसलेला आहार आणि बैठे काम करण्याच्या जीवनशैलीमुळे निर्माण होणाऱ्या धोक्यांविषयी जाणीव करून देणे सर्वांत महत्त्वाचे आहे.
पंतप्रधान श्री नरेंद्र मोदी त्यांच्या पुढाकाराने सुरू झालेली “फिट इंडिया मोहीम”, यावर उपराष्ट्रपतींनी भर दिला आणि म्हणाले की, नागरिकांना सुदृढ आणि आरोग्यदायी राहण्यासाठी ही निश्चितच प्रेरणादायी ठरेल.
तरुणांमधून प्रतिभा शोधण्याची गरज असण्यावर भर देताना, हे उद्दिष्ट गाठण्यासाठी प्रभावी आणि सर्वसमावेशक प्रतिभा शोधणे आणि ती बाहेर काढण्यासाठी यंत्रणा तयार करण्याचे आवाहन त्यांनी केले.
देशात क्रीडा विषयक पायाभूत सुविधा अद्ययावत करण्याच्या आवश्यकतेला अधोरेखित करताना, विशेषत्वाने ग्रामीण भागात, श्री नायडू यांनी याच मातीत वाढलेला उच्च कौशल्य प्राप्त भारतीय प्रशिक्षकांचा एक जोडदुवा तयार करण्याचे आवाहन केले. प्रशिक्षकांची भूमिका खूप महत्त्वाची असते, असे त्यांनी नमूद केले.
अधिकाधिक महाविद्यालये आणि विद्यापीठांना क्रीडा व्यवस्थापनात पदवी आणि पदविका सुरू करण्याचे त्यांनी आवाहन केले, आपल्या खेळाडूंची कामगिरी उंचावण्यासाठी उच्च कौशल्य प्राप्त क्रीडा वैद्यक तज्ज्ञ आणि वैद्यकीय व्यावसायिक यांच्याशी देखील एक बंध निर्माण केला पाहिजे, अशी अपेक्षा त्यांनी व्यक्त केली.
पंजाब विद्यापीठाचे कुलगुरू, श्री राज कुमार, क्रीडा संचालक, प्रशिक्षण आणि पुरस्कारार्थी यावेळी उपस्थित होते.
......
M.Chopade/S.Shaikh/P.Kor
पंतप्रधान कार्यालय
नागालँडमधील तुएनसांग येथे स्वच्छ भारत अभियानांतर्गत केलेल्या कामाचे पंतप्रधानांकडून कौतुक
नवी दिल्ली, 17 एप्रिल 2023
नागालँडमधील तुएनसांग येथे स्वच्छ भारत अभियानांतर्गत केलेल्या कामाचे पंतप्रधान नरेंद्र मोदी यांनी कौतुक केले आहे.
नागालँड विधानसभेचे सदस्य जेकब झिमोमी यांच्या ट्विटला प्रतिसाद देताना पंतप्रधानांनी ट्विट केले:
छान! संपूर्ण भारतभर स्वच्छतेसाठी असलेली प्रचंड ऊर्जा आम्ही पाहिली आहे, यामुळे आरोग्य आणि महिला सक्षमीकरणासह विविध क्षेत्रांमध्ये प्रत्यक्ष फायदे झाले आहेत.”
S.Thakur/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 178.90 cr vaccine doses have been administered so far under Nationwide Vaccination Drive
- India's Active caseload currently stands at 54,118
- Active cases stand at 0.13%
- Recovery Rate currently at 98.68%
- 9,620 recoveries in the last 24 hours increases Total Recoveries to 4,23,98,095
- 4,362 new cases recorded in the last 24 hours
- Daily positivity rate 
- Weekly Positivity Rate 
- 77.34 cr Total Tests conducted so far; 6,12,926 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 7 मार्च 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंतच्या तात्पुरत्या अहवालानुसार, गेल्या 24 तासात लसीच्या 4.80 लाखांहून अधिक  मात्रा देऊन भारतातील कोविड-19 प्रतिबंधक लसीकरण व्याप्तीने 178.90 कोटी  मात्रांचा टप्पा पार केला आहे. 2,07,51,079 लसीकरण सत्रांच्या माध्यमातून या मात्रा देण्यात आल्या.
गेल्या 24 तासात 9,620 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,23,98,095 झाली आहे. परिणामी, भारतातील कोरोनामुक्तीचा दर 98.68% इतका आहे.
गेल्या 24 तासात 4, 362 नव्या कोरोना रुग्णांची नोंद झाली. भारतातील उपचाराधीन कोरोनाबाधितांची संख्या सध्या 54,118 आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.13% आहे.
देशभरात चाचण्यांची क्षमता सातत्याने वाढवली जात आहे. गेल्या 24 तासात एकूण 6,12,926 चाचण्या करण्यात आल्या. भारताने आतापर्यंत एकूण 77.34 कोटींपेक्षा जास्त  चाचण्या केल्या आहेत. देशभरात चाचणी क्षमता वाढवली असताना, साप्ताहिक पॉझिटिव्हिटी दर सध्या 0.73% आहे आणि दैनंदिन पॉझिटिव्हिटी दर 0.71%. नोंदविण्यात आला आहे.
इतर अपडेट्स :
- राज्ये आणि केंद्रशासित प्रदेशांकडे अजूनही लसीच्या न वापरलेल्या 15 कोटी 58 लाखांपेक्षा अधिक मात्रा शिल्लक आहेत.
महत्त्वाचे ट्विट्सN.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 108
गृह मंत्रालय
हवाई सुरक्षेसाठी उत्तम समन्वय आणि नवीन तंत्रज्ञानाचा वापर करण्याचे केंद्रीय गृहमंत्र्यांचे आवाहन
(नवी दिल्ली, 9 ऑक्टोबर 2018
विमान वाहतूक सुरक्षेसाठी सर्व संबंधितांमध्ये उत्तम समन्वय असायला हवे असे आवाहन केंद्रीय गृहमंत्री राजनाथ सिंग यांनी केले. आंतरराष्ट्रीय हवाई सुरक्षा चर्चासत्राच्या उद्घाटनप्रसंगी ते बोलत होते. हवाई सुरक्षेसाठी बीसीएएस आणि सीआयएसएफ यांनी नवीन तंत्रज्ञानाचा अवलंब करावा तसेच प्रशिक्षित मनुष्यबळ आणि आधुनिक सुरक्षा व्यवस्था यांचा मेळ राखावा, अशी सूचना त्यांनी केली. केंद्रीय औद्योगिक सुरक्षा दलाने या दोन दिवसीय चर्चासत्राचे आयोजन केले असून ‘जागतिक सहकार्य सुरक्षित विमान वाहतूक’ ही यावेळची संकल्पना आहे. दहशतवादी संघटनांसाठी विमान वाहतूक क्षेत्र हे महत्वाचे लक्ष्य असल्यामुळे नागरी विमान वाहतूक सुरक्षा ही आव्हानात्मक जबाबदारी आहे, असे ते म्हणाले.
आंतरराष्ट्रीय स्तरावर मान्यताप्राप्त मार्गदर्शक तत्त्व आणि निकषांची कठोर अंमलबजावणी आपण करायला हवी. विमानतळावरील सर्व प्रक्रियांमध्ये प्रगत तंत्रज्ञानाचा वापर केल्यास आपल्या सुरक्षा क्षमतेत वाढ होईल, असा विश्वास त्यांनी व्यक्त केला.
N.Sapre/S.Kane/P.Kor
पंतप्रधान कार्यालय
कांस्य पदक जिंकल्याबद्दल किरण बालियान यांचे पंतप्रधानांनी केले अभिनंदन
आशियाई क्रीडा स्पर्धेत गोळाफेकीचे कांस्य पदक जिंकल्याबद्दल पंतप्रधान नरेंद्र मोदी यांनी किरण बालियान यांचे अभिनंदन केले आहे.
पंतप्रधानांनी X या समाज माध्यमावर पोस्ट केले;
“आशियाई क्रीडा स्पर्धा 2022 मध्ये भारतीय खेळाडूंची चमकदार कामगिरी!
अद्वितीय क्रीडापटू किरण बालियान यांचे गोळाफेक स्पर्धेत अप्रतिम कामगिरी केल्याबद्दल आणि कांस्य पदक जिंकल्याबद्दल खूप खूप अभिनंदन. त्यांच्या यशाने संपूर्ण देशाला आनंद झाला आहे.”
नागरी उड्डाण मंत्रालय
‘एनएबीएच निर्माण’ च्या माध्यमातून विमानतळांच्या बांधणीची क्षमता वाढवणार – सुरेश प्रभू
पुण्याजवळ पुरंदर येथे हरित आंतरराष्ट्रीय विमानतळाची जागा निश्चित
नवी दिल्ली, 8 मे 2018
‘एनएबीएच निर्माण’ म्हणजेच ‘नेक्स्टजेन एअरपोर्ट्स फॉर भारत’ च्या माध्यमातून विमानतळ बांधणीची क्षमता वाढवण्यात येणार आहे, अशी माहिती नागरी विमान वाहतूक मंत्री सुरेश प्रभू यांनी आज दिली. ‘एनएबीएच निर्माण’ सध्या तीन महत्वपूर्ण गोष्टींवर कार्यरत आहे. यामध्ये पहिले योग्य प्रकारे भूमीसंपादन करण्याचे काम आहे. दुसरे विमानतळ आणि क्षेत्रांच्या विकासासाठी दिर्घ मुदतीच्या योजना तयार करणे आणि तिसरे म्हणजे, यामध्ये येणाऱ्या घटकांना बरोबर घेताना समतोल आर्थिक विकास कसा होईल, याकडे लक्ष देण्याचे कार्य करत आहे असे प्रभू यांनी सांगितले. हवाई प्रवाशांना देण्यात येणाऱ्या सुविधांमध्ये सुधारणा करणे, कार्गो सेवेला प्रोत्साहन देणे, ‘उडान’ योजनेखाली 56 नवीन विमानतळांवरुन हवाई सेवा सुरु करणे. त्याचबरोबर प्रादेशिक संपर्क व्यवस्था मजबूत करण्यासाठी कार्य करण्यात येत आहे, असेही प्रभू यांनी सांगितले.
महाराष्ट्र विमानतळ विकास कंपनीने पुण्याजवळ पुरंदर येथे आंतरराष्ट्रीय हरित विमानतळ निर्माण करण्यासाठी जागा निश्चित केली आहे. या कंपनीमार्फत विमानतळाचे काम करण्यात येणार आहे. सध्याचे पुण्याचे विमानतळ बंद न करण्याचा प्रयत्नही केला जाणार असल्याचे यावेळी त्यांनी सांगितले. पुरंदरचे नवे विमानतळ आणि सध्याचे विमानतळ अशा दोन्हींचा वापर सुरु राहण्याच्या दृष्टीने सरकारचे प्रयत्न असणार आहेत असेही सुरेश प्रभू यांनी सांगितले.
उत्तर प्रदेशातल्या जेवार गावाच्या उत्तरेकडे नोएडा आंतरराष्ट्रीय हरित विमानतळ उभारण्यात येणार आहे असेही यावेळी सांगण्यात आले.
N.Sapre/S.Bedekar/P.Malandkar
(Visitor Counter : 62
पंतप्रधान कार्यालय
एकशिंगी गेंड्याच्या कल्याणासाठी टीम आसामने केलेल्या प्रयत्नांची पंतप्रधानांनी केली प्रशंसा
नवी दिल्ली, 23 सप्टेंबर 2021
एकशिंगी गेंड्याच्या कल्याणासाठी टीम आसामने केलेल्या प्रयत्नांची पंतप्रधानांनी प्रशंसा केली. एकशिंगी गेंडा ही भारताचा अभिमान आहे आणि त्याच्या कल्याणासाठी सर्व पावले उचलली जात आहे.
“टीम आसामने केलेले प्रयत्न स्तुत्य आहेत. एकशिंगी गेंडा ही भारताचा अभिमान आहे आणि त्याच्या कल्याणासाठी सर्व पावले उचलली जात आहेत.” असे मुख्यमंत्री हिमंता बिस्वा सरमा यांना उत्तरादाखल केलेल्या ट्विटमध्ये पंतप्रधानांनी म्हटले आहे.
S.Patil/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी गुजरातचे माजी मुख्यमंत्री दिवंगत केशुभाई पटेल यांना वाहिली श्रद्धांजली
नवी दिल्ली, 30 ऑक्टोबर 2020
पंतप्रधान नरेंद्र मोदी यांनी गुजरातचे माजी मुख्यमंत्री दिवंगत केशुभाई पटेल यांना त्यांच्या गांधीनगर येथील निवासस्थानी श्रद्धांजली अर्पण केली.
S.Tupe/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
निती आयोग
पंतप्रधान भूषवणार 7 ऑगस्ट रोजी आयोजित नीती आयोगाच्या नियामक परिषदेच्या बैठकीचे अध्यक्षपद
नवी दिल्ली, 5 ऑगस्ट 2022
भारताच्या स्वातंत्र्याची 75 वर्षे पूर्ण होत असताना, राज्यांनी गतिमान , लवचिक आणि आत्मनिर्भर असण्याची आणि सहकारी संघराज्याच्या भावनेने 'आत्मनिर्भर भारत'कडे वाटचाल करण्याची प्रबळ गरज आहे. एक स्थिर, शाश्वत आणि सर्वसमावेशक भारत निर्माण करण्याच्या दिशेने,नीती आयोगाच्या नियामक परिषदेची 7वी बैठक 7 ऑगस्ट 2022 रोजी आयोजित करण्यात आली असून ही बैठक केंद्र आणि राज्ये/केंद्रशासित प्रदेश दरम्यानचे सहयोग आणि सहकार्याच्या नवीन युगाच्या दिशेने समन्वयाचा मार्ग मोकळा करेल.
नवी दिल्लीत राष्ट्रपती भवन सांस्कृतिक केंद्र, येथे पंतप्रधान नरेंद्र मोदी यांच्या अध्यक्षतेखाली नियामक परिषदेची सातवी बैठक होणार आहे. पीक विविधता आणि तेलबिया आणि कडधान्यांच्या बाबतीत तसेच कृषी समुदायांमध्ये आत्मनिर्भरता ;राष्ट्रीय शिक्षण धोरणाची अंमलबजावणी – शालेय शिक्षण;राष्ट्रीय शिक्षण धोरणाची अंमलबजावणी – उच्च शिक्षण; आणि शहरी प्रशासन या विषयांवर या बैठकीत चर्चा होणार आहे.
बैठकीच्या तयारीचा एक भाग म्हणून, जून 2022 मध्ये धर्मशाला येथे मुख्य सचिवांची राष्ट्रीय परिषद आयोजित करण्यात आली होती सहा महिन्यांच्या प्रदीर्घ कालावधीत केंद्र आणि राज्यांनी केलेल्या काटेकोर अभ्यासानंतर ही परिषद आयोजित करण्यात आली होती. पंतप्रधानांच्या अध्यक्षतेखाली झालेल्या या परिषदेत केंद्र आणि राज्य सरकारच्या वरिष्ठ अधिकाऱ्यांसह सर्व राज्ये आणि केंद्रशासित प्रदेशांचे मुख्य सचिव उपस्थित होते. नीती आयोगाच्या प्रशासकीय परिषदेच्या सातव्या बैठकीत वरील प्रत्येक संकल्पनेवर आधारित फलदायी ठरेल अशा पथदर्शी कृती आराखड्याला अंतिम रूप दिले जाईल.
जुलै 2019 नंतर प्रशासकीय परिषदेची प्रत्यक्ष स्वरुपात होणारी ही पहिलीच बैठक असेल. कोविड 19 महामारीच्या पार्श्वभूमीवर देश अमृत काळात पदार्पण करत असताना , भारत पुढील वर्षी होणाऱ्या G20 शिखर परिषदेचे अध्यक्षपद भूषवणार असल्याने या बैठकीला विशेष महत्व प्राप्त झाले आहे. याशिवाय या बैठकीत एक संघराज्य म्हणून भारतासाठी असलेले G20 परिषदेच्या अध्यक्षपदाचे महत्व आणि या G20 व्यासपीठावर राज्यांनी केलेली प्रगती अधोरेखित करण्यासाठी काय करता येईल यावर ही भर दिला जाईल.
नीती आयोगाची प्रशासकीय परिषद ही एक प्रमुख संस्था असून राष्ट्रीय प्राधान्यक्रम आणि धोरणांच्या अनुषंगाने राज्य आणि केंद्रशासित प्रदेशांचा सक्रीय सहभाग साधून समन्वय साधण्याचे महत्वाचे कार्य करते. या प्रशासकीय परिषदेच्या माध्यमातून आंतर-क्षेत्रीय, आंतर-विभागीय आणि सांघिक समस्यांवर चर्चा करण्याचे व्यासपीठ लाभले आहे. यामध्ये पंतप्रधान, विधानमंडळासह सर्व राज्यांचे आणि केंद्रशासित प्रदेशांचे मुख्यमंत्री, केंद्रशासित प्रदेशांचे नायब राज्यपाल , पदसिद्ध सदस्य, नीती आयोगाचे उपाध्यक्ष, नीती आयोगाचे पूर्णवेळ सदस्य, आणि विशेष निमंत्रित म्हणून केंद्रीय मंत्र्यांचा समावेश आहे. ही परिषद केंद्र आणि राज्यांमधील संवादासाठी तसेच संपूर्ण-सरकारी दृष्टिकोनासह प्रमुख धोरणे निश्चित करण्यासाठी एकत्रित कृतीकरता एक मंच प्रदान करते.
S.Patil/S.Chavan/B.Sontakke/PM
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
आणखी पाच छावणी मंडळांमध्ये ऑनलाइन इमारत योजना मंजूरी प्रणालीचा  विस्तार
नवी दिल्ली, 4 ऑक्टोबर 2022
आग्रा, रानीखेत, बबिना, जम्मू आणि कन्नोर या पाच छावणी मंडळांमध्ये ई - छावणी पोर्टल अंतर्गत ऑनलाइन इमारत योजना मंजूरी प्रणालीचा  विस्तार करण्यासाठी सरकारने मान्यता दिली आहे. या छावण्यांमधील इमारत योजनेच्या छाननी प्रक्रियेत यामुळे वेग, अचूकता, सातत्य आणि पारदर्शकता आणखी वाढेल. या विस्तारामुळे, ओबीपीएएस अंतर्गत लाभ आता देशभरातील 22 छावणी मंडळांमध्ये राहणाऱ्या रहिवाशांना मिळू शकतात.
प्रक्रिया सोपी करण्यासाठी आणि अनुपालन ओझे कमी करण्यासाठी, ओबीपीएएसने छावणी मंडळांमध्ये दाखल करण्याचा अर्ज आणि प्रक्रिया प्रमाणित केली आहे.रहिवाशांना पूर्वी 10 दस्तऐवज अपलोड करावे लागत असत आता केवळ चार दस्तऐवज अपलोड करणे आवश्यक आहे.याशिवाय, इमारतीच्या योजनेच्या मंजुरीच्या प्रक्रियेत , नागरी क्षेत्राबाहेरील जुन्या अनुदानाच्या मालमत्तेच्या बाबी वगळता आधी क्षेत्रीय तपासणी करण्याची अनिवार्य तरतूद काढून टाकण्यात आली आहे. संपूर्ण इमारतीच्या योजनेवर बांधकाम स्थानानुसार  2 दिवस ते 11 दिवसांच्या कालावधीत प्रक्रिया केली जाईल.G.Chippalkatti/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
कौशल्य विकास आणि उद्यमशीलता मंत्रालय
ड्रोन निर्मितीविषयक कौशल्य विकास कार्यक्रम
नवी दिल्ली, 1 ऑगस्ट 2022
कौशल्य विकास आणि उद्योजकता मंत्रालयाने ड्रोन निर्मिती, दुरुस्ती आणि देखभाल यासाठी पाच  अल्प-मुदतीचे कौशल्य विकास कार्यक्रम सुरू केले आहेत. त्यांची तपशीलवार माहिती परिशिष्ट-1 मध्ये दिलेली आहे. सरकारने देशातील 19 राज्यांमधील 126 औद्योगिक प्रशिक्षण संस्थांमध्ये  हे अल्प-मुदतीचे अभ्यासक्रम सुरू केले आहेत, त्यापैकी बारा 12 औद्योगिक प्रशिक्षण संस्था महाराष्ट्रात आहेत. 01.08.2022 रोजी लोकसभेतील बिगरतारांकित प्रश्न क्रमांक 2438 च्या भाग  आणि  च्या उत्तरासाठी दिलेल्या संदर्भांंची तपशीलवार माहिती परिशिष्ट-1 मध्ये दिलेली आहे. 01.08.2022 रोजी लोकसभेतील बिगरतारांकित प्रश्न क्रमांक 2438च्या भाग  आणि  च्या उत्तरासाठी दिलेल्या संदर्भांंची तपशीलवार माहिती परिशिष्ट-2 मध्ये दिलेली आहे.
कौशल्य विकास आणि उद्योजकता राज्यमंत्री राजीव चंद्रशेखर यांनी आज लोकसभेत एका लेखी उत्तरात ही माहिती दिली.
Annexure-1
Annexure referred to in reply to part  &  of Lok Sabha Unstarred Question No. 2438 to be answered on 01.08.2022:
Short-term skilling programmes on drone manufacturing, repairing and maintenance
|
|
Sl. No.
|
|
Short-term Courses
|
|
NSQF Level
|
|
Duration
|
|
-
|
|
Drone Service Technician
|
|
Level-4
|
|
800 Hours
|
|
-
|
|
Drone Manufacturing and Assembly Technician
|
|
Level-4
|
|
800 Hours
|
|
-
|
|
Drone Operator 
|
|
Level-4
|
|
800 Hours
|
|
-
|
|
Kisan Drone
|
|
Level-4
|
|
390 Hours
|
|
-
|
|
Pesticide and Fertilizer Applicator
|
|
Level-4
|
|
232 Hours
Annexure-2
Annexure referred to in reply to part  & of Lok Sabha Unstarred Question No. 2438 to be answered on 01.08.2022:
Number of Industrial Training Institutes  approved to run skilling programmes on drone manufacturing, repairing and maintenance
|
|
Sl. No.
|
|
State Name
|
|
No. of Approved ITIs in Short-term Drone Courses
|
|
1.
|
|
Andhra Pradesh
|
|
11
|
|
2.
|
|
Arunachal Pradesh
|
|
5
|
|
3.
|
|
Assam
|
|
14
|
|
4.
|
|
Bihar
|
|
10
|
|
5.
|
|
Chandigarh
|
|
1
|
|
6.
|
|
Gujarat
|
|
20
|
|
7.
|
|
Haryana
|
|
10
|
|
8.
|
|
Jharkhand
|
|
10
|
|
9.
|
|
Karnataka
|
|
0
|
|
10.
|
|
Madhya Pradesh
|
|
0
|
|
11.
|
|
Maharashtra
|
|
12
|
|
12.
|
|
Manipur
|
|
1
|
|
13.
|
|
Meghalaya
|
|
2
|
|
14.
|
|
Mizoram
|
|
3
|
|
15.
|
|
Odisha
|
|
0
|
|
16.
|
|
Punjab
|
|
6
|
|
17.
|
|
Telangana
|
|
0
|
|
18.
|
|
Uttar Pradesh
|
|
15
|
|
19.
|
|
Uttarakhand
|
|
6
|
|
Total
|
|
126S.Patil/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 91